অভিষেক বন্দ্যোপাধ্যায়কে এখনও অক্সিজেন দিতে হচ্ছে। বেলভিউ ক্লিনিকের তরফে মেডিক্যাল বুলেটিনে জানানো হয়েছে, তৃণমূল যুব সভাপতির এখনও জ্বর রয়েছে। শরীরে ব্যথাও রয়েছে। গতরাতে অভিষেকের হার্টরেট ঘনঘন ওঠানামা করে। যাতে চিকিত্‍সকরা উদ্বিগ্ন হয়ে পড়েন। তবে শারীরিক সমস্ত পরীক্ষার রিপোর্ট আশাব্যঞ্জক। অভিষেক বন্দ্যোপাধ্যারের চোখের পরীক্ষার রিপোর্টও সন্তোষজনক। চিকিত্‍সকরা জানিয়েছেন, বাঁ চোখের নীচে হাড়ের ফোলা কমলেই অভিষেক বন্দ্যোপাধ্যায়ের অস্ত্রোপচার করা হবে।
 ওয়েব ডেস্ক : অভিষেক বন্দ্যোপাধ্যায়কে এখনও অক্সিজেন দিতে হচ্ছে। বেলভিউ ক্লিনিকের তরফে মেডিক্যাল বুলেটিনে জানানো হয়েছে, তৃণমূল যুব সভাপতির এখনও জ্বর রয়েছে। শরীরে ব্যথাও রয়েছে। গতরাতে অভিষেকের হার্টরেট ঘনঘন ওঠানামা করে। যাতে চিকিত্‍সকরা উদ্বিগ্ন হয়ে পড়েন। তবে শারীরিক সমস্ত পরীক্ষার রিপোর্ট আশাব্যঞ্জক। অভিষেক বন্দ্যোপাধ্যারের চোখের পরীক্ষার রিপোর্টও সন্তোষজনক। চিকিত্‍সকরা জানিয়েছেন, বাঁ চোখের নীচে হাড়ের ফোলা কমলেই অভিষেক বন্দ্যোপাধ্যায়ের অস্ত্রোপচার করা হবে। গত মঙ্গলবার বহরমপুর থেকে কলকাতা ফেরার পথে, দুর্গাপুর এক্সপ্রেসওয়েতে দুর্ঘটনার কবলে পড়ে অভিষেকের গাড়ি। এরপর থেকেই তিনি বেলভিউয়ে ভর্তি। হাসপাতালের ২১৭ নম্বর কেবিনে ভর্তি রয়েছেন তিনি। অভিষেকের ম্যাক্সিলো ফেসিয়াল অপারেশন ১৪ দিনের মধ্যে করতে হবে।